Catinca Roman a vorbit în exclusivitate despre relația sa cu Petre Roman și cum a fost copilăria ei. Cei doi își vorbesc foarte rar, iar ultima dată au comunicat la înmormântarea mamei sale.
Catinca Roman a fost invitată în cadrul emisiunii „Playtalk”, acolo unde a vorbit despre relația pe care o are cu Petre Roman, tatăl ei vitreg. Aceasta mărturisește că a avut o legătură rece cu el, dar a moștenit de la el o legătură culturală mare.
„Relaţia mea cu tatăl meu vitreg a fost rece, cumva inexistentă. Mama se ocupă cam de tot ce ţinea de mine.
Nu pot să spun că nu am învăţat lucruri de la el pentru a este un tip erudit, deştept, educat, însă cred că dacă ar fi să pun într-o balanţă moştenirea culturală primită de la el cu lipsa de afecţiune, balanta atârna greu în partea de lipsa de afecţiune.
De lipsa de empatie, de răceală, de comportament cumva adolescentin câteodată. Se punea pe egal cu noi, copiii. Înţelegi ce vreau să zic, de concurenţă pentru atenţia mamei.
Dar asta este… Cred că toţi avem probleme, traume din copilărie. Dar este important ca la un moment dat să încercăm să avem grijă de ele, să le înţelegem, să înţelegem de unde vin depresiile, nefericirile, stările proaste. Este indicat să mergem la un psihoterapeut, la un specialist”.
În trecut, Catinca l-a acuzat pe tatăl ei vitreg că a lăsat-o pe mama ei singură, acuzându-l că a manipulat-o atât pe ea, cât și pe sora ei, Oana Roman.
„Pe Petre Roman am fost și sunt supărată și acum pentru că a lăsat-o pe mama! Sunt suparată nu neapărat pentru că a părăsit-o, ci mai mult pentru modul în care a părăsit-o. Ne-a manipulat pe mine, și pe sora mea, ca să-i ușurăm lui situația cu mama.
A fost un șoc, pentru că ea, căci și-a sacrificat viața și cariera pentru el! S-a folosit de noi până în ultima clipă ca să-și vadă el interesul
Cu 15 ani înainte de Revoluție, mama era stâlpul casei, ea câștiga foarte mulți bani! El ne-a pus atunci în fața faptului împlinit, la fel a făcut și la Revoluție. Noi nu am știut nimic, ne-am trezit cu el la televizor. Mama a făcut doi pași în spate după ce a fost părăsită, în loc să-și vadă de viața ei”, a mai spus Catinca Roman într-un alt interviu.